கடலூர், செப். 12: கடலூர் தேவனாம்பட்டினம் பெரியார் அரசு கலைக்கல்லூரியில் தமிழ் இலக்கிய மன்றம் தொடக்க விழா நடந்தது. விழாவுக்கு கல்லூரி முதல்வர் முனைவர் ராஜ்குமார் தலைமை தாங்கினார். தமிழ்துறை தலைவர் குமரன் வரவேற்றார். தமிழ் இலக்கிய மன்றத்தை துவக்கி வைத்து மாணவர்களுக்கு புத்தகங்கள் வழங்கி முன்னாள் எம்எல்ஏ ஐயப்பன் சிறப்புரையாற்றினார். முன்னாள் தலைவர் அர்த்தநாரி இலக்கிய பேரூரையாற்றினார். விழாவில் மாவட்ட டிப்பர் லாரி உரிமையாளர்கள் சங்க தலைவர் பிரகாஷ், கூட்டுறவு சங்க தலைவர்கள் ஆதிபெருமாள், ரவிச்சந்திரன் உள்ளிட்ட பலர் கலந்து கொண்டனர். பேராசிரியர்கள், மாணவர்கள் உள்ளிட்ட பலர் கலந்து கொண்டனர். பேராசிரியர் பழனிவேலு நன்றி கூறினார்.